Rikunarita-ORG/Wikinium huggingface dataset:
# Central Intelligence Agency

|  |
| --- |
| Central Intelligence Agency |
|  |
| Základné informácie |
| Krátky názov | CIA |
| Motto | *The Work of a Nation. The Center of Intelligence* |
| Predchodca | Office of Strategic Services |
| Vznik | 18. september 1947 |
| Ústredie | George Bush Center for Intelligence |
| Miesto | Langley, Virgínia Spojené štáty |
| Súradnice | ﻿ / ﻿ |
| Ďalšie informácie |
| Vedúci agentúry | Gina Haspel Director Vaughn Bishop Deputy Director Courtney Simmons Elwood General Counsel |
| Webstránka | cia.gov |

**Central Intelligence Agency**, skrátene **CIA** [vyslov:sí-aj-ej], alebo po slovensky **Ústredná spravodajská služba** je ústredná spravodajská služba Spojených štátov založená v roku 1947 ako dočasný koordinačný orgán amerických tajných služieb.

## Úloha

CIA je civilná spravodajská služba. Jej úlohou je špionáž, získavanie a analyzovanie informácií o zahraničných vládach, spolkoch a spoločenských skupinách. Získané informácie CIA podáva rôznym vetvám americkej vlády ako aj spriateleným štátom a službám. Nie zriedkavo, ako aj ostatné tajné služby, využíva CIA dezinformácie a kriminálne spôsoby, ktorými ovplyvňuje názory reprezentantov USA a zahraničnú politiku.

Na rozdiel od National Security Agency nie je jej hlavným zámerom získavať informácie technickou cestou (Signals Intelligence) ale primárne prostredníctvom ľudských zdrojov (Human Intelligence).

V januári 2017 CIA odtajnila takmer 13 miliónov strán dokumentov od roku 1947 až do 90. rokov. Niektoré z nich sa týkajú aj Česko-Slovenska. Podľa jedného z nich z roku 1954 československá armáda krátky čas vlastnila poľné atómové delo.

## Najznámejšie akcie CIA

* údajná operácia Splinter Factor, ktorá prispela k politickým procesom v Maďarsku, Bulharsku a Československu (proces so Slánským)
* podiel na puči proti iránskemu premiérovi Muhammadovi Mosaddekovi v roku 1953
* operácia na zvrhnutie guatemalského prezidenta Jacoba Arbenza Guzmána v roku 1954
* projekt MKULTRA - operácia zameraná na štúdium ovládania ľudskej mysle
* organizovanie špionážnych letov nad Sovietskym zväzom (Aféra U-2)
* operácie proti kubánskemu režimu Fidela Castra, napr. Invázia v Zátoke svíň, Operácia Mangusta, Operácia 40 a stovky ďalších neúspešných atentátov
* operácie počas vojny vo Vietname, napr. Program Phoenix
* operácia Gladio
* podiel na zvrhnutí čilského prezidenta Salvadora Allendeho v roku 1973
* projekt Azorian - operácia na vyzdvihnutie potopenej sovietskej ponorky *K-129* v roku 1974
* operácia Cyklón - tajná podpora mudžahedínov v Afganistane počas sovietskej okupácie
* operácie na podporu militantných skupín Contras proti režimu v Nikarague v 80. rokoch
* po útokoch z 11. septembra 2001 rôzne operácie proti islamistickým teroristom po celom svete
* operácia Neptúnov trojzubec - vypátranie a usmrtenie Usámu bin Ládina

## Referencie

## Iné projekty

Commons* Commons ponúka multimediálne súbory na tému **CIA**

## Externé odkazy

* Oficiálna stránka CIA (po anglicky)

## Zdroje

*Tento článok je čiastočný alebo úplný preklad článku CIA na nemeckej Wikipédii (číslo revízie nebolo určené).*
# Lillian Gish

|  |
| --- |
| Lillian Gish |
| americká herečka |
|  |
| Rod. meno | Lillian Diana de Guiche |
| Narodenie | 14. október 1893 Springfield, Ohio, USA |
| Úmrtie | 27. február 1993 (99 rokov) New York, New York, USA |
| Podpis |  |
| Odkazy |
| Webstránka | lilliangish.com |
| Commons |  Lillian Gish |
|

|  |  |
| --- | --- |
|  |  Biografický portál |

 |

**Lillian Gish**, vlastným menom **Lillian Diana de Guiche** (\* 14. október 1893, Springfield, Ohio, USA – † 27. február 1993, New York, New York) bola americká herečka. Americký filmový inštitút ju v roku 1999 vyhlásil za sedemnástu najväčšiu ženskú hereckú hviezdou 20. storočia.

## Životopis

Narodila sa v roku 1893, ale celý život uvádzala rok narodenia 1896, ktorý možno nájsť v mnohých publikáciách (pozri *Encyklopédia filmu*, Obzor, Bratislava 1993). Od detstva hrala v divadle, aby uživila rodinu po tom, čo od nich otec odišiel.

V roku 1912 ju pre film objavil David Wark Griffith, keď ju obsadil do krátkometrážnej detektívnej snímky *Neviditeľný nepriateľ*. Stala sa hviezdou ďalších Griffithovych filmov: *Princezná z Betulie* (1913), *Zrodenie národa* (1915), *Intolerancia* (1916), *Zlomený kvet* (1919), *Cesta na východ* (1920). Neskôr hrala aj vo filmoch iných režisérov: *Šarlatové písmeno* (Victor Sjöström, 1926), *La Bohème* (King Vidor, 1926) alebo *Nepriateľ* (Fred Niblo, 1928). Po zavedení zvukového filmu dostávala menej rolí: objavila sa napr. vo westerne *The Unforgiven* (John Huston, 1960), hrala babičku v satire Roberta Altmana *Svadba* (1978), s filmom sa rozlúčila hlavnou rolou v psychologickom filme Lindsaya Andersona *Augustové veľryby* (1987).

Bola tiež režisérkou, natočila film *Remodeling hier Husband* (1920). Zomrela vo veku nedožitých sto rokov v spánku na zlyhanie srdca.

Jej sestrou bola herečka Dorothy Gishová, jej vzdialenou príbuznou je súčasná herečka Annabeth Gish. Nikdy sa nevydala a nemala deti, špekulácie o svojom milostnom vzťahu s Griffithom odmietala a zásadne o ňom hovorila ako o "pánovi Griffithovi". Jej blízkou priateľkou bola herečka Helen Hayesová, bola krstnou matkou jej syna, herca Jamesa Gordona MacArthura. Bola známa svojimi krajne pravicovými názormi, angažovala sa v hnutí America First Committee, ktoré odmietalo vstup USA do 2. svetovej vojny.

V roku 1971 dostala Academy Honorary Award za celoživotné dielo, v roku 1984 jej bola udelená AFI Life Achievement Award. Ako rodáčka zo štátu Ohio bola v roku 1980 uvedená do *Ohio Women's Hall of Fame*. V závete odkázala svoj majetok na udeľovanie ceny pre "ľudí, ktorí robia svet krajší", nazvanej *The Dorothy and Lillian Gish Prize*. Vydala spomienkovú knihu *The Movies, Mr. Griffith, and Me* (Prentice-Hall, 1969).

## Referencie

## Iné projekty

Commons* Commons ponúka multimediálne súbory na tému **Lillian Gish**

## Externé odkazy

* Lillian Gish v Internet Movie Database (po anglicky)
* Lillian Gish v Česko-Slovenskej filmovej databáze

## Zdroj

*Tento článok je čiastočný alebo úplný preklad článku Lillian Gishová na českej Wikipédii.*
# George Arliss

| George Arliss |
| --- |
|  |
| **Celé meno** | George Augustus Andrews |
| **Narodenie** | 10. apríl 1868 Londýn, Spojené kráľovstvo |
| **Úmrtie** | 5. február 1946 (77 rokov) Londýn, Spojené kráľovstvo |
| **Povolanie** | herec |
| **Roky pôsobenia** | 1887 – 1943 |
|  |
| **Ocenenia** |
| **Cena Akadémie** |
| **Najlepší herec** - 1930 *Disraeli* |
|

|  |  |
| --- | --- |
|  |  Filmový portál  Divadelný portál  Britský portál  Biografický portál |

 |

**George Arliss** (\* 10. apríl 1868, Londýn, Spojené kráľovstvo – † 5. február 1946, tamže) bol britský herec, ktorý sa presadil v Hollywoode.

Bol prvým Britom, ktorý získal Oscara, a to v roku 1930 za mužský herecký výkon v hlavnej úlohe v americkom životopisnom filme *Disraeli*, v ktorom stvárnil britského ministerského predsedu Benjamina Disraeliho. V tom istom roku bol na Oscara nominovaný ešte za jeden film, *The Green Goddess*. Bol známym bojovníkom proti pokusom na zvieratách.

## Iné projekty

Commons* Commons ponúka multimediálne súbory na tému **George Arliss**

## Externé odkazy

* George Arliss v Internet Movie Database (po anglicky)
* George Arliss v Česko-Slovenskej filmovej databáze
* Heslo v encyklopédii Britannica
* Encyklopedické zdroje na Answers.com

## Zdroj

*Tento článok je čiastočný alebo úplný preklad článku George Arliss na českej Wikipédii.*